નવસારી રેલવે સ્ટેશન ઉપર આવેલા મહિલા શૌચાલયમાંથી બાળકીની લાશ મળી આવ્યાની રવિવારની ઘટનામાં નવો વળાંક આવ્યો છે. મુંબઈના નાલાસોપારા વિસ્તારમાંથી આ પાંચ વર્ષીય બાળાનું કોઈક મહિલાએ અપહરણ કર્યું હતું. સોમવારે મૃતક બાળાનું પીએમ કરાવી લાશનો કબ્જો તેની મુંબઈ પોલીસની હાજરીમાં વાલી વારસોને નવસારી રેલવે પોલીસે સુપરત કર્યો હતો. નાલાસોપારા પોલીસ મથકમાં મૃતકના વાલીએ પોતાની દીકરીનું અપહરણ કરાયાની ફરિયાદ નોંધાવી છે. અહીં ઉલ્લેખનીય છેકે નવસારી રેલવે સ્ટેશન પર સીસીટીવી કેમરા જ નથી. આ કેમેરા હોત તો ઘટનાની મહત્વની કડીઓ મળી શકી હોત.